ΓΡΑΠΤΗ ΕΡΩΤΗΣΗ E-2181/99

υποβολή: Jorge Moreira da Silva (PPE-DE) προς το Συμβούλιο

(30 Νοεμβρίου 1999)

Θέμα: Εκπομπές CO2 στην Πορτογαλία

Στη Διάσκεψη για τις αλλαγές του κλίματος, που πραγματοποιήθηκε στο Κιότο το 1997, η Πορτογαλία, με επιχείρημα την οικονομική της καθυστέρηση, διαπραγματεύθηκε το δικαίωμα αύξησης κατά 40 %, σε σχέση με το έτος 1990, των εκπομπών της CO2, έως το έτος 2012.

Έτσι, ενώ η πλειοψηφία των χωρών της Ευρωπαϊκής Ένωσης δέχθηκε να περιορίσει τις εκπομπές αερίων που προκαλούν το φαινόμενο του θερμοκηπίου, η Πορτογαλία κατέληξε να είναι η μόνη χώρα από ολόκληρη την ΕΕ με δικαίωμα περαιτέρω αύξησης των εκπομπών των συγκεκριμένων αερίων.

Εν τω μεταξύ, την προηγούμενη εβδομάδα, δημοσιεύθηκε αναλυτική μελέτη σχετικά με τις βασικές πηγές εκπομπών αερίων που προκαλούν το φαινόμενο του θερμοκηπίου, την οποία εκπόνησε η ομάδα ανάλυσης περιβαλλοντικών συστημάτων του Νέου Πανεπιστημίου της Λισαβόνας.

Η μελέτη καταλήγει στο συμπέρασμα ότι, αυτή τη στιγμή, η Πορτογαλία έχει ήδη αύξηση των εκπομπών της CO2 σε σχέση με το 1990, κατά 34 % και προβλέπει ότι, το έτος 2010, η Πορτογαλία θα εκπέμπει CO2 κατά 62 % περισσότερο από ό,τι το 1990, δηλαδή κατά πολύ περισσότερο της, ήδη γενναιόδωρης, αύξησης κατά 40 Νοεμβρίου 2012).

Λόγω της σοβαρότητας της κατάστασης, επιβάλλεται ναπάρξει επειγόντως ενημέρωση εκ μέρους του Συμβουλίου ως προς τα εξής:

1. Ποιες είναι οι πλέον πρόσφατες τιμές που διαθέτει το Συμβούλιο όσον αφορά τις εκπομπές αερίων που προκαλούν το φαινόμενο του θερμοκηπίου στην Πορτογαλία;

2. Ποια συγκεκριμένα μέτρα έχει λάβει η πορτογαλική κυβέρνηση με στόχο τον έλεγχο και τη μείωση των εκπομπών αερίων που προκαλούν το φαινόμενο του θερμοκηπίου;

3. Υπάρχουν άλλες χώρες, πέραν της Πορτογαλίας, που να παρουσιάζουν τόσο μεγάλη απόκλιση μεταξύ των ανωτάτων τιμών που καθορίστηκαν στο Κιότο ως προς το επίπεδο των εκπομπών CO2 και των τιμών που μπορούν να προβλεφθούν σήμερα για το έτος 2012;

4. Τι σκοπεύει να πράξει το Συμβούλιο προκειμένου να αποφευχθεί το ενδεχόμενο γενικευμένης παραβίασης, εκ μέρους των χωρών μελών της ΕΕ, των ανωτάτων ορίων εκπομπών που καθορίστηκαν στη Διάσκεψη του Κιότο;

Απάντηση

(14 Φεβρουαρίου 2000)

1. Υπενθυμίζεται ότι το Πρωτόκολλο του Κιότο περιλαμβάνει μια διάταξη που δίνει στα συμβαλλόμενα μέρη τη δυνατότητα να εκπληρώσουν από κοινού τιςποχρεώσεις τους. Στις 16 και 17 Ιουνίου 1998, το Συμβούλιο κατέληξε σε συμφωνία σχετικά με τον καθορισμό των συμβολών των κρατών μελών στην κατά 8 % μείωση για την οποία, δυνάμει του Πρωτοκόλλου, έχει αναληφθεί δέσμευση από την Κοινότητα και όλα τα κράτη μέλη, σύμφωνα με τον πίνακα του παραρτήματος.

2. Το Συμβούλιο, στα τελευταία συμπεράσματά του σχετικά με την κοινοτική στρατηγική για τις κλιματικές μεταβολές, τα οποία εγκρίθηκαν στις 12 Οκτωβρίου 1999, επιβεβαίωσε τη σημασία που αποδίδει στην έγκαιρη επικύρωση και εφαρμογή του Πρωτοκόλλου του Κιότο, και επιβεβαίωσε τη δέσμευσή του να συνεχίσει να εργάζεται για την επίτευξη αυτού του σκοπού.

Επίσηςπογράμμισε σχετικά ότι η περαιτέρω αξιολόγηση, ανάπτυξη και εφαρμογή κοινής και συντονισμένης πολιτικής καθώς και εθνικών πολιτικών είναι αναγκαίες ώστε να ικανοποιηθούν οι δεσμεύσεις του Κιότο, και ζήτησε από την Επιτροπή των Μόνιμων Αντιπροσώπων να ετοιμάσει μια έκθεση προόδου για τις αρχές του 2000 σχετικά με τις προετοιμασίες για την επικύρωση.

Το Συμβούλιο κάλεσε περαιτέρω την Επιτροπή να ενισχύσει και να εντείνει τις προσπάθειές της για την ανάπτυξη και την εφαρμογή κοινών και συντονισμένων πολιτικών και μέτρων τα οποία να μπορούν να διευκολύνουν και να συμβάλουν στην εκπλήρωση από την Κοινότητα και τα κράτη μέλη της των δεσμεύσεων του Πρωτοκόλλου του Κιότο.

3. Το Συμβούλιο δεν είναι αρμόδιο να απαντήσει στον αξιότιμο κ. Βουλευτή σχετικά με τις ερωτήσεις του όσον αφορά τα στατιστικά στοιχεία, ή όσον αφορά συγκεκριμένα μέτρα που έχει λάβει ένα κράτος μέλος. Υπενθυμίζεται σχετικά ότι η Επιτροπή διαθέτει έναν μηχανισμό για την παρακολούθηση μεταξύ άλλων της προόδου των κρατών μελών προς την κατεύθυνση της ανταπόκρισης των εθνικών συμβολών στις δεσμεύσεις της Κοινότητας σύμφωνα με τη Σύμβαση Πλαίσιο των Ηνωμένων Εθνών για τις Κλιματικές Μεταβολές και το Πρωτόκολλο του Κιότο.

>ΚΤΜ ΟΠΝΒΧΒ>